Paželsviai
Paželsviai – kaimas Marijampolės savivaldybėje, 8 km į šiaurės vakarus nuo Krosnos, išsibarstęs prie kelio  182  Marijampolė–Liudvinavas–Krosna . Į pietus nuo kaimo telkšo Žaltytis, šiauriau auga Buktos miškas. Kaimas patenka į Žuvinto rezervatą, netoliese įsteigtas Paželsvių botaninis draustinis. Pokario metais apylinkėse veikė Tauro apygardos, Vytauto partizanų rinktinės partizanai.